**B. Osobitná časť**

**K čl. I**

# Navrhovanou právnou úpravou sa aktuálne vymedzenie postavenia a pôsobnosti Ústredia práce, sociálnych vecí a rodiny (ďalej len „Ústredie“) dopĺňa aj o pôsobnosť utvárať podmienky na poskytovanie bezplatného poradenstva pre fyzické osoby pri riešení ich problémov s dlhmi a na poskytovanie bezplatného odborného poradenstva vrátane psychologického poradenstva pre jednotlivca a rodinu zameraného na prevenciu vzniku duševných porúch. Navrhované doplnenie utvára o.i. Ústrediu priestor na realizáciu aktivít s konkrétnym zameraním pre všetkých obyvateľov Slovenskej republiky, t. j. nielen pre aktuálnych klientov súčasných pôsobnosťou vymedzených úsekov štátnej správy.

**K čl. II**

Účinnosť navrhovanej právnej úpravy sa vzhľadom na identifikované potreby obyvateľov Slovenskej republiky, ich prehlbujúcu sa zadlženosť, zvýšené napätie v domácnostiach, či prehlbovanie osobnostných kríz a predpokladané zhoršenie takýchto situácií v súvislosti s pandémiou ochorenia Covid-19 navrhuje k 1. augustu 2021.

Bratislave 14. apríla 2021

**Eduard Heger v.r.**

predseda vlády

Slovenskej republiky

**Milan Krajniak v. r.**

minister práce, sociálnych vecí a rodiny

Slovenskej republiky